Wakenya wasema wamechoshwa na ahadi za bure katika vita dhidi ya rushwa Kenya\nRais Uhuru Kenyatta ameahidi kukabiliana na ufisadi

Hii ikiwa ni kashfa ya hivi punde kando na nyingine ambazo zimeshuhudiwa katika kpindi cha siku za nyuma  ambazo hadi hii leo hazijatatuliwa.

Wakenya wamejitosa katika mitandao ya kijamii kuelezea hasira na kuchoshwa kwa kile wanachotaja kuwa ni vitisho vya bure kwa viongozi wafisadi katika serikali.

Baadhi wamekuwa wakieleza kwamba wanahisi Rais hajachukua hatua stahiki na kwa muda mrefu kufikia sasa amewaendekeza 'wahalifu' katika serikali.

Kwa kutumia #MrPresidentTumechoka  raia wameelezea kuchoshwa kwao na matukio ya ufisadi Kenya.

Rais Uhuru Kenyatta mwenyewe amekiri hivi karibuni kwamba umma unazidi kuudhika kutokana na kukithiri kwa visa hivyo vya rushwa.

Ni nani wa kuwajibika?

Rais Uhuru Kenyatta ameeleza kwamba watuhumiwa wa ufisadi watachukuliwa hatua.

'Tuungane pamoja na tuseme ya kwamba tutapambana na tutapiga vita ufisadi tukiwa kitu kimoja. 

Kwasababu hatuna njia nyingine, Wakenya wanahitaji barabara mahosiptali, stima, vijana wetu wanataka kazi, mambo haya hatutayapata tukifuata mwenendo ambao upo hivi sasa - 'Get rich quick' - hiyo haiwezi  kutufikisha mahali ambapo taifa tunataka kwenda' ameeleza rais Uhuru Kenyatta hivi maajuzi akizungumza katika mazishi aliyoyahudhuria  huko Muranga Kenya ya kati.

Mnamo 2015, rais Uhuru alitangaza rasmi vita dhidi ya ufisadi kama tishio kwa usalama wa taifa  ambalo lilikuwa likipindukia. 

Tangu hapo, kiongozi huyo amekuwa akisisitiza tishio la kuchukua hatua  dhidi ya maafisa wanaotuhumiwa katika kashfa za rushwa.

Licha ya kusimamishwa kazi kwa baadhi ya mafisa serikalini, na wengine kushtakiwa, bado kashfa za ufisadi zimekuwa zikiibuka nchini.

Kumeshuhudiwa maandamano katika siku za nyuma ya wananchi wanaopinga ufisadi serikalini

Jinamizi la Rushwa limemshinda nguvu rais Kenyatta?

Katika orodha ya mataifa yanayoshuhudia ufisadi Kenya ipo katika nafasi ya 144 chini ya mataifa 180 kwa mujibu wa utafiti wa shirika la kimataifa la Transaparency  International mnamo 2018. 

Kwa miaka mingi,...\n\ntl;dr:
Kumekuwa na kilio cha umma nchini Kenya kufuatia ripoti kwamba mabilioni ya fedha yalionuiwa kufadhili mradi wa bwawa la maji katika eneo la Bonde la ufa magharibi mwa Kenya  zimetuhumiwa kufujwa.